Nie ‘n resep nie Here, net woorde van uit my hart… | Koffietyd
gebed, genade, ons land, vrede
Nie ‘n resep nie Here, net woorde van uit my hart…
In Uncategorized on April 7, 2010 at 11:59
Hemelse Vader, ek weet U werk nie volgens ‘n stap vir stap resep wanneer U in ons lewens werk nie. Daar is nie ‘n formule at ons kan gebruik om te sê nou bid ons reg so nou gaan God luister nie. Ek weet ons kan U nie manipuleer nie en al waaroor ware gebed gaan is die opregtheid van ons harte wanneer ons bid.
Vader, U het die afgelope paar dae Kolossense 1 hart hier op die tafels van my hart gedruk en daarom Here is hierdie gebed gebore uit die saad wat U deur U Gees in my hart gesaai het.
Vader ek wil op spring en dans van dankbaarheid en lof oor die genade en vrede en herstel at U oor my gesin en my familie en al my geliefdes elke dag, soos vandag uitstort, so sonder dat ons dit verdien Vader.
Vader dankie vir hierdie nuwe dag, nog ‘n nuwe begin en nog nuwe hoop. Vader dankie vir elke gelowige, nuut, of al gesout in die uit oefen van hulle geloof in U. Dankie Here vir elkeen wat sy hart oor ons land en ons mense voor U uitstort Here. Here mag ons trane nie verniet wees nie God, mag ons smeek gebede nie verlore gaan, net omdat ons vir die show of vir ons gewetens of sommer net vir ons eie selfsugtige redes bid nie Here.
Here mag ons geloof en liefde altyd gegrond bly op die Hoop wat U vir ons in die hemel bewaar. Vader mag ons nooit uit eie krag en insig probeer lief hê nie, mag ons nooit ons liefde eers deur ons “trots filter” laat loop voor ons dit aan uitgesoekte mense uit deel nie. Vader mag ons, ons liefde en ons genade onvoorwaardelik en onselektief NET SOOS CHRISTUS uitdeel, deur die krag van U Heilige Gees. Mag ons in ons aksies selgs gemotiveer word om Hemelse Hoop deur ons onwrikbare liefde te saai.
Pappa God, mag die nie diskriminerende genade wat in U Evangelie opgesluit lê in ons groei, deur ons groei en rondom ons groei. Mg dit goeie vrugte dra en mag dit alles slegs to God die Vader, God die Seun en God die Heilige Gees se eer en verheerliking geskied. Mag slegs U Heilige Naam deur ons aksies verheerlik word.
Vader vul ons deur U Gees met nog liefde, nog genade, nog hoop en nog geduld en ook nog meer harts kennis van U Wil.
Vader maak ons ewig dankbaar laat ons oneindig jubel omdat U ons weg ruk uit die duisternis, omdat U ons verlos en ons sondes vergewe. Vader rus ons toe met U wapens rusting vandag, nie sodat ons beskerm sal wees nie Vader, maar slegs dat U Naam nie deur ons aksies ontheilig en geskend sal staan, in die wêreld waar U ons geplaas het nie. Vader gebruik ons in hierdie dag om ons te beywer om volgens U leiding die grond gebied van U Evangelie te vergroot.
« Before RSA need Discipline April 6, 2010 AfterGebedsgemeenskap Nuusbrief – 4 April 2010 April 7, 2010 »	Kommentaar	Geroep tot verbond b… on Weet jy hoe werk die rou …Heerlkehid word gebo… on Deur te lei soos ons lei…Joanne Momsen on Gebed vir Suid AfrikaNiel on uitgehonger vir ‘n wonder…Liza Welsh on Veilige gebede	Besoekers	24,538 hits